**Datum**: **21.10.2020.**  **SAOPŠTENJE ZA MEDIJE**

**Pet najčešća pitanja za m:tel App takmičenje**

Sada je pravo vrijeme za dobre ideje jer je otvoren konkurs za m:tel App takmičenje – „Lansiraj svoju ideju“. Dobro poznati konkurs održava se već četiri godine zaredom u realizaciji kompanije m:tel a namijenjen je srednjoškolcima iz cijele BiH.

Preostalo je još mjesec dana da osmislite zanimljivu, inovativnu i prije svega korisnu aplikaciju u Android™ OS-u ili iOS-u, za mobilni telefon ili tablet i pošaljete prijavu za takmičenje.

Donosimo vam pet najčešćih pitanja koje se tiču takmičenja:

* **Šta je potrebno da uradim kako bih učestvovao na takmičenju?**

Svoju ideju i tim prijavite slanjem popunjenog formulara na adresu [app.takmicenje@mtel.ba](mailto:app.takmicenje@mtel.ba) do 20. novembra 2020. godine a zatim izradite funkcionalnu verziju aplikacije do 25. januara 2021. godine i pošaljite je na istu adresu.

* **Da li mogu učestvovati ako moja škola nije navedena na spisku u Opštim uslovima?**

Provjerite da li ste na spisku učenika srednjih škola navedenih u Opštim uslovima takmičenja, ali čak i ako niste, uz saglasnost nadležnog ministarstva imate priliku prijaviti se do 20. novembra, te učestvovati u ovom izazovu.

* **Koji softver mogu da koristim?**

Prema Opštim uslovima, potrebno je da se cjelokupan projekat aplikacije može otvoriti u Android Studio-u, Eclipse-u ili Visual studio-u tako da nema drugih ograničenja po pitanju korištenja softvera.

* **Da li mogu da učestvujem u dva tima?**

Učesnici takmičenja mogu biti pojedinci ili timovi. Tim može da broji najviše tri člana koji moraju biti učenici iste škole. Učenik može istovremeno da učestvuje i samostalno i kao član samo jednog tima, ali sa različitim aplikacijama.

* **Da li epidemiološke mjere mogu uticati na takmičenje?**

Pobjednike prvog dijela takmičenja odrediće stručni žiri na osnovu pristiglih prijava putem interneta a u drugoj polovini mjeseca februara 2021. godine uslijediće i „Regionalni app izazov”, na kojem će, u skladu sa epidemiološkim mjerama, učestvovati najbolji timovi iz sve tri države.

Mi svakako pozivamo učesnike takmičenja da budu odgovorni, jer timovi mogu biti jednako efikasni i kada su takmičari povezani online

Neka vas vaše ideje i rješenja odvedu do na mjesto državnog šampiona i do vrijednih nagrada. I još dalje, do pobjednika regionalnog takmičenja.

Za dodatna pitanja kontaktrajte nas putem mejla [app.takmicenje@mtel.ba](mailto:app.takmicenje@mtel.ba) a za više informacija o takmičenju posjetite [www.mtel.ba](https://mtel.ba/).